– Mii eat leat prinsihpalaččat vuostá minerálaealáhusa sámi guovlluin, muhto dat ii ábut geavvat nu ahte gáržžida sin guovlluid geat geavahit juo eatnamiid. Deponiijaguovllut fertejit maid leat gáttis, eai mearas, jávrriin eai ge jogain, ja fertejit gieđahallot oadjudeaddji vugiin nuoskideami ektui. Minerálaealáhus ferte maid plánet nu ahte eanemus lági mielde sáhttá ođđasit geavahit vurkkoduvvonhivvodagaid.